ՆԱԽԱԳԻԾ

ՄՐՑՈՒԹԱՅԻՆ ՀԱՆՁՆԱԺՈՂՈՎԻ ՆԱԽԱԳԱՀ՝

ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ

ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐԻ ՏԵՂԱԿԱԼ

---------------------- Ն. ՄԱՆՈՒԿՅԱՆ

**ՀՐԱՊԱՐԱԿԱՅԻՆ ԾԱՆՈՒՑՈՒՄ**

**մրցույթի անցկացման մասին**

**(ծածկագիր` 2095-Ա)**

**Ե Ր Ե Վ Ա Ն - 2022**

 Առաջնորդվելով Հայաստանի Հանրապետության կառավարության 2021 թվականի ապրիլի 15-ի N587-Ն որոշմամբ հաստատված կարգի N1 և N3 հավելվածների պահանջներով և 2021 թվականի դեկտեմբերի 16-ի «Պետական գույքն օտարելու մասին» N2095-Ա որոշմամբ, ինչպես նաև Հայաստանի Հանրապետության տարածքային կառավարման և ենթակառուցվածքների նախարարի 2022 թվականի հունվարի 3-ի N 05-Ա հրամանով` Պետական գույքի կառավարման կոմիտեն հրավիրում է բոլոր սուբյեկտներին` մասնակցելու պետական սեփականություն հանդիսացող անշարժ գույքի և դրա օգտագործման ու սպասարկման համար հատկացված հողամասի (այսուհետ` գույք) օտարման մրցույթին (ծածկագիր` 2095-Ա):

***1. Ընդհանուր տեղեկություններ օտարվող գույքի մասին***

**Աղյուսակ 1**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **NN****ը/կ** | Գույքի անվանումը | Գույքի հասցեն | Շենք, շինությունների մակերեսը (քառ. մետր) Շարժական գույքի քանակը(հատ) | Գույքի գնահատված շուկայական արժեքը (ՀՀ դրամ) | Հողամասի մակերեսը (հեկտար) | Հատկացված հողամասի տվյալ պահին գործող կադաստրային արժեքը՝ (ՀՀ դրամ) | անշարժ գույքի գնահատված շուկայական արժեքում ներառված, հատկացված հողամասի գնահատված շուկայական արժեքը ՀՀ դրամ) | մրցույթով օտարման ենթակա գույքի վաճառքի գինը (ՀՀ դրամ) | Գույքի արժեքի որոշման հետ կապված գումարը(ՀՀ դրամ) | Գույքի գնահատման ամսաթիվը | **Մրցույթի նախավճարի չափը *(*ՀՀ դրամ)** |
| ***1*** | *2* | *3* | *4* | *5* | *6* | *7* | *8* |  | *9* | *10* | ***11*** |
| 1. | Հյուրանոցային Համալիր  | Հայաստանի Հանրապետության Կոտայքի մարզի Ծաղկաձոր քաղաքի Տանձաղբյուրի փողոց թիվ 34/1 | 19 338.0 | 5 602 293 000 | 1.38086 | 223 376 199 | 278 865 000 | 5 000 000 000 | 4 944 600 | 29.10.2021 | **250 000 000** |
| 2. | Հյուրանոցային Համալիրի ներսում առկա շարժական գույք | 3 257 | 305 757 000 |  - | - | - |

***2. Տեղեկություններ օտարվող գույքի մասին***

|  |
| --- |
|  **2.1. Օտարման ներկայացված գույքը հանդիսանում է հյուրանոցային համալիր (նախկին Գոլդեն փելիս հյուրանոց)՝ բաղկացած հյուրանոցային համալիրի մասնաշենքից՝ 19167.7 քառ. մետր, ենթակայանից՝ 115.6 քառ. մետր և պոմպակայանից՝ 54.7 քառ. մետր, համալիրի ներսում առկա է 3257 միավոր շարժական գույքը (ցանկը կցվում է), որը նույնպես օտարման է ներկայացվում շենք-շինությունների հետ միասին՝ որպես մեկ լոտ։** |

***3. Մրցույթին մասնակցելու պայմաններ***

3.1. Մրցույթին մասնակցելու իրավունք ունեն օտարման այն սուբյեկտները (կամ նրանց լիազոր ներկայացուցիչները), որոնք սահմանված կարգով վճարել են մրցույթի նախավճարը (տես՝ Աղյուսակ 1-ը և 6.2 կետը) և 6.3 կետում նշված ժամկետում ներկայացրել են մրցույթի մասնակցության հայտ (օրինակելի ձևը կցվում է), որը ներառում է հետևյալ փաստաթղթերը՝

- գրավոր առաջարկ մրցույթի պայմանների վերաբերյալ (օրինակելի ձևը կցվում է),

- նախավճարի մուծումը հաստատող փաստաթղթերի բնօրինակ/ներ/ը կամ պատճեն/ներ/ը,

- իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

- հայտատուի կողմից տրված լիազորագիր (եթե մրցույթին ներկայանում է լիազորված անձը),

- գործարար ծրագիր (օրինակելի ձևը կցվում է),

- իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով գնելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը):

***4. Մրցույթի մասնակցության հայտերի ներկայացման կարգը***

4.1. Մրցույթի մասնակցության հայտերը ներկայացվում են Պետական գույքի կառավարման կոմիտե՝ մինչև 6.3 կետում նշված ժամկետի լրանալը:

Մրցույթի մասնակցության հայտերը՝ 3.1. կետում նշված մրցույթի մասնակցության համար անհրաժեշտ փաստաթղթերով, ներկայացվում են սոսնձված և ստորագրված ծրարով՝ անձամբ, փոստով՝ պատվիրված նամակով կամ էլեկտրոնային հասցեով: Ծրարը հասցեագրվում է մրցութային հանձնաժողովին՝ նշելով մրցույթի ծածկագիրը (ծածկագիր` N2095-Ա) և մրցույթի մասնակցի տվյալները (անվանում /անուն, ազգանուն/, հասցե, հեռախոսահամար): Փոստով ուղարկված հայտերի (ծրարների) ներկայացման ժամկետ է համարվում ծրարի՝ Պետական գույքի կառավարման կոմիտե մուտքագրման օրը և ժամը (մինչև ժամկետի վերջին օրվա ժամը 18։00-ն կապի կազմակերպությանը հանձնված փաստաթղթերը համարվում են ժամկետում հանձնված):

4.2. Սահմանված ժամկետի ավարտից հետո ներկայացված հայտերը չեն ընդունվում և առանց ծրարը բացելու վերադարձվում են հայտ ներկայացնողին:

4.3. Մրցույթի հայտատուները՝ մինչև մրցույթի մասնակցության հայտերի ընդունման վերջնական ժամկետի ավարտը (6.3 կետում նշված ժամկետի լրանալը) կարող են փոփոխել կամ հետ վերցնել հայտը: Մրցույթի հայտի փոփոխությունը կատարվում է հայտերի ներկայացման կարգով՝ ծրարի վրա ավելացնելով «փոփոխություն» բառը:

Մրցույթի մասնակցության հայտերի ընդունման վերջնական ժամկետի ավարտից հետո (6.3 կետում նշված ժամկետի լրանալուց հետո) ներկայացված հայտի փոփոխության կամ հետ վերադարձման դիմումները ենթակա չեն քննարկման:

4.4. Մրցույթի մասնակիցների՝ մրցութային պայմաններին համապատասխան ներկայացրած առաջարկությունները չպետք է ներկայացված լինեն թվաբանական գործողություններով, տարբեր թվերով ու դրանց հանրագումարներով, այլ պետք է արտահայտված լինեն **մեկ** թվային մեծությամբ (բացատներով)՝ թվերով և տառերով՝ առանց կետերի (օրինակ՝ 50 000 000 000 /հիսուն միլիարդ/ ՀՀ դրամ)։ Եթե հայտում անհամապատասխանություն է տեղ գտել տառերով և թվերով գրված գումարների միջև, ապա հիմք է ընդունվում տառերով գրված գումարը։ **Օտարվող գույքի համար առաջարկվող գինը չպետք է փոքր լինի ՀՀ կառավարության կողմից սահմանված նվազագույն արժեքից:**

**Սույն պայմանին չհամապատասխանող հայտերը ենթակա են մերժման։**

4.5. Մրցույթին փաստաթղթերը ներկայացվում են տպագիր կամ պարզ ընթեռնելի ձեռագրով:

Մրցութային առաջարկները ներկայացվում են հայերեն լեզվով, իսկ օտար լեզուներով գրված փաստաթղթերը կարող են ուղեկցվել թարգմանություններով:

4.6. Մրցույթի հայտը գրանցվում է հատուկ գրանցամատյանում՝ հայտատուին տալով ստացական մրցույթի մասնակցության հայտը ընդունելու վերաբերյալ:

4.7. Մրցույթի հայտատուները 6.2 կետում նշված հատուկ հաշվին մուծում են մրցույթի մասնակցության նախավճար Աղյուսակ 1-ում նշված գումարի չափով:

Մրցույթում հաղթող ճանաչված մասնակցի նախավճարն ընդգրկվում է մասնակցի կողմից առաջարկված գույքի օտարման գնի մեջ: Մրցույթում հաղթող ճանաչված մասնակցի (կամ նրա լիազոր ներկայացուցչի) կողմից մրցույթի արդյունքների արձանագրությունը չստորագրելու, հետագա վճարումները չկատարելու և (կամ) պայմանագիր չկնքելու դեպքերում նախավճարը չի վերադարձվում և մրցույթը համարվում է չկայացած:

Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները, մրցույթի մասնակցության նախավճարի վերադարձման նպատակով պետք է դիմեն Պետական գույքի կառավարման կոմիտե:

4.8. Մրցույթի պայմաններին մրցութային առաջարկի անհամապատասխանության դեպքում մրցութային առաջարկ ներկայացրած սուբյեկտին մրցույթի մասնակցի կարգավիճակ չի տրվում և մրցութային առաջարկը հանվում է հետագա քննարկումից:

4.9. Մրցույթի հաղթողի որոշման համար առաջադրվում են հետևյալ պայմանները և պայմանների գնահատման կշռային գործակիցները.

 - **գույքի համար առաջարկվող գին (չի կարող ցածր 5 000 000 000 ՀՀ դրամից)՝ արտահայտված մեկ թվային մեծությամբ՝ գործակիցը՝ 0.7,**

**- գործարար ծրագրին համապատասխան իրականացվելիք ներդրումների չափ (արտահայտված մեկ թվային մեծությամբ), որից հաշվարկվում է առաջին 5 տարիների (ներառյալ 2026 թվականը) ծավալը և տրվում է 0.3 կշռային գործակից.**

4.10. Մրցույթի հաղթող է ճանաչվում լավագույն պայմաններ առաջարկած և ըստ կշռային գործակիցների առավելագույն միավորներ հավաքած մասնակիցը։ Հավասար պայմանների դեպքում նախապատվությունը տրվում է գույքի համար բարձր գին առաջարկած մասնակցին.

4.11. Մրցույթի մասնակիցները կարող են ներկա գտնվել հայտերի բացման նիստին՝ անվճար հիմունքներով։

***5. Վճարումներ և պայմանագրի կնքում***

5.1. Մրցույթի հաղթողը հինգօրյա ժամկետում ստանում է մրցույթի արդյունքների արձանագրության հաստատված օրինակը: Մրցույթի մյուս մասնակիցները կարող են ստանալ արձանագրության պատճենները:

5.2. Մրցույթի հաղթողը գույքի մրցույթի արդյունքում ձևավորված օտարման արժեքը ենթակա է վճարման Հայաստանի Հանրապետության արժույթով 5 տարվա ընթացքում հավասարաչափ՝ ըստ հետևյալ ժամանակացույցի՝

- 1-ին վճարում՝ մրցույթի արդյունքների մասին արձանագրությունն ստանալու օրվանից մեկամսյա ժամկետում,

- 2-րդ վճարում՝ ոչ ուշ, քան 2023 թվականի հուլիսի 1-ը,

- 3-րդ վճարում՝ ոչ ուշ, քան 2024 թվականի հուլիսի 1-ը,

- 4-րդ վճարում՝ ոչ ուշ, քան 2025 թվականի հուլիսի 1-ը,

- 5-րդ վճարում՝ ոչ ուշ, քան 2026 թվականի հուլիսի 1-ը:

 5.3. Գնորդը պետք է վճարի նաև օտարվող գույքի արժեքի որոշման հետ կապված գումարը՝ 4 944 600 ՀՀ դրամ՝ ներառյալ ավելացված արժեքի հարկը` համաձայն Աղյուսակ 1-ի:

***6. Մրցույթի անցկացման այլ պայմաններ***

|  |  |  |
| --- | --- | --- |
| 6.1 | *Մրցույթի նախավճարի չափը (ՀՀ դրամ)* | *Տես Աղյուսակ 1,* |
| 6.2 | *Մրցույթի նախավճարի մուտքագրման հատուկ հաշիվը*  | *Թիվ 1 տեղական գանձապետական բաժանմունք դրամային - 900013145017* |
| 6.3 | *Մրցույթային առաջարկի ներկայացման վերջին ժամկետը* | *2022 թվականի փետրվարի 9-ը, ժամը` 18:00* |
| 6.4 |  *Մրցույթային առաջարկի ներկայացման վայրը* | *ք.Երևան, Տիգրան Մեծի 4, Պետական գույքի կառավարման կոմիտե, 406 սենյակ* |
| 6.5 |  *Մրցույթի անցկացման օրը, ժամը և վայրը* | *2022 թվականի փետրվարի 10-ը, ժամը` 15:00, ք.Երևան, Տիգրան Մեծի 4, Պետական գույքի կառավարման կոմիտե,* |
| 6.6 |  *Էլեկտրոնային կապ* | *info@spm.am* |

***7. Լրացուցիչ տեղեկություններ***

Գույքի մի մասը ժամանակավորապես բնակեցված է Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողությունների հետևանքով տեղահանված Արցախի Հանրապետության քաղաքացիների կողմից

*Լրացուցիչ տեղեկությունների համար զանգահարել Պետական գույքի կառավարման կոմիտե,՝ 011-520628 հեռախոսահամարով:*